**ΔΕΛΤΙΟ ΤΥΠΟΥ**

**9ο Πανελλήνιο Συνέδριο των Ομάδων Εργασίας της Ελληνικής Εταιρείας Αθηροσκλήρωσης**

**2-4 Δεκεμβρίου 2021, ξενοδοχείο Divani Caravel, Αθήνα**

**Το 9ο Πανελλήνιο Συνέδριο των Ομάδων Εργασίας της Ελληνικής Εταιρείας Αθηροσκλήρωσης**, θα πραγματοποιηθεί από τις **2 έως και τις 4 Δεκεμβρίου 2021** στην **Αθήνα**, στις εγκαταστάσεις του **ξενοδοχείου** Divani Caravel υπό την αιγίδα της **Ευρωπαϊκής Εταιρείας Αθηροσκλήρωσης και της Διεθνούς Εταιρείας Αθηροσκλήρωσης.**

Τη διαχρονική επιτυχία του Συνεδρίου αποτυπώνει η μεγάλη συμμετοχή ιατρών και άλλων επαγγελματιών υγείας από ολόκληρη την Ελλάδα. Το συνέδριο θα πραγματοποιηθεί με αυστηρή τήρηση των μέτρων προστασίας εφαρμόζοντας ένα σύστημα υβριδικής διοργάνωσης με φυσική παρουσία και διαδικτυακή συμμετοχή.

Αυτή τη χρονιά το **Συνέδριο** θα φιλοξενήσει **περισσότερους από 150 προσκεκλημένους Ομιλητές και Προέδρους** από ένα ευρύ φάσμα ειδικοτήτων, δίνοντας βήμα σε καταξιωμένους επιστήμονες αναγνωρισμένου κύρους διεθνώς, αλλά και σε νεότερους ερευνητές. Επίσης θα συμμετέχουν διεθνούς φήμης ξένοι προσκεκλημένοι ομιλητές.

Δίνοντας έμφαση στηΝ πρωτοπορία και στις πιο πρόσφατες εξελίξεις, το πρόγραμμα περιλαμβάνει **ποικιλία θεμάτων**, τα οποία θα παρουσιαστούν μέσα από **διαλέξεις, στρογγυλά τραπέζια, και εξειδικευμένα κλινικά φροντιστήρια**.

Η έναρξη του Συνεδρίου θα πραγματοποιηθεί στις **2 Δεκεμβρίου με μία ανοιχτή εκδήλωση για το κοινό με θέμα «Τρόπος Ζωής και Καρδιαγγειακή Νόσος», στις 14:00-16:00,** όπου οι ομιλητές θα ενημερώσουν με απλό και κατανοητό τρόπο για τους παράγοντες καρδιαγγειακού κινδύνου και τους τρόπους πρόληψης και προστασίας. Η εκδήλωση θα είναι διαθέσιμη και σε ζωντανή αναμετάδοση.

Μερικά από τα βασικότερα σημεία που θα παρουσιαστούν και αναμένεται να συζητηθούν με ιδιαίτερο ενδιαφέρον στο κύριο πρόγραμμα του συνεδρίου είναι:

* Υπερχοληστερολαιμία
* Επιδημιολογία και Πρόληψη της Aθηροσκλήρωσης
* Καρδιαγγειακή και Χρόνια Νεφρική Νόσος
* Τρόπος Ζωής, Ψυχοκοινωνικοί Παράγοντες και Αθηροσκλήρωση
* Παθοφυσιολογία της Αθηροσκλήρωσης
* Οι κατευθυντήριες οδηγίες 2021 της Ευρωπαϊκής Καρδιολογικής Εταιρείας για την πρόληψη της καρδιαγγειακής νόσου
* Υπέρταση
* Πρόληψη των Αγγειακών Εγκεφαλικών Επεισοδίων
* Αντιμετώπιση καρδιομεταβολικών παραγόντων κινδύνου
* Μεταβολικό Σύνδρομο και Προδιαβήτης
* Νεότερα φάρμακα στην αντιμετώπιση των δυσλιπιδαιμιών
* Πληθώρα επιστημονικών ανακοινώσεων υψηλού επιπέδου

Η εγγραφή είναι διαθέσιμη μέσω της ιστοσελίδας του συνεδρίου τόσο για φυσική, όσο και για διαδικτυακή παρουσία.

Χορηγούνται 20 Μόρια Συνεχιζόμενης Ιατρικής Εκπαίδευσης (CME- CPD) από τον Πανελλήνιο Ιατρικό Σύλλογο. Για περισσότερες πληροφορίες οι ενδιαφέρομενοι μπορούν να επισκεφτούν την ιστοσελίδα <https://has2021.gr/>

**Για το ΔΣ**

**Ο Πρόεδρος**

**Ε. Λυμπερόπουλος**Καθηγητής Ιατρικής Σχολής ΕΚΠΑ

**Ελληνική Εταιρεία Αθηροσκλήρωσης**
Ίωνος Δραγούμη 3, Ιλίσια, 11528

Δεχόμαστε τα μέλη της εταιρείας  12.00-16.00 με ραντεβού.

Γραμματέας: κα Μοάτσου Αγγελική

Τηλ: 210-7210055
Φαξ: 210-7210092
e-mail: info@atherosclerosis.gr